***The Crow*** er en amerikansk actionthriller og fantasyfilm fra 1994 regissert av Alex Proyas. Filmen er lagt til et kaotisk og lovløst Detroit. "Djevelens natt" er under anmarsj, men spillereglene endres når et drapsoffer gjenoppstår fra de døde for å hevne sin elskede som ble voldtatt og drept av en bandeleder under forrige Djevelnatt. Den mystiske skikkelsen blir kjent under navnet The Crow. Hovedrollen som The Crow spilles av Brandon Lee, mens andre sentrale roller spilles av Ernie Hudson, Anna Levine, Michael Wincott, David Patrick Kelly og Ling Bai. Manus er basert på James O'Barrs tegneserie med samme tittel fra 1989. Filmen regnes som en kultfilm og fikk i tillegg en del oppmerksomhet på grunn av at hovedrolleinnehaveren (Brandon Lee) døde under innspillingen.

Den har fått tre oppfølgere: *The Crow: City of Angels* (1996), *The Crow: Salvation* (2000) og *The Crow: Wicked Prayer* (2005), samt en tv-serie kalt *The Crow: Stairway to Heaven* (1998). De to siste filmene ble lansert direkte på video. Ingen av oppfølgerne var i nærheten av å oppnå samme suksess som originalen.

Handling
--------

Det er «Djevelens natt» i Detroit. Det hersker kaos og en rekke bygninger står i brann. En kriminell gjeng, ledet av Top Dollar, voldtar en ung kvinne, og dreper både henne og hennes forlovede Eric Draven. På ettårsdagen for de brutale hendelsene lander en kråke på Erics gravstein. Med overjordiske krefter bryter den avdøde seg opp gjennom jorden og vandrer, fulgt av kråken, gjennom byen til sitt knuste hjem. Forblindet av sorg og rasende hevntørst starter Eric sin enmannskrig mot morderne.

Om filmen
---------

*The Crow* er mest kjent som den siste filmen til Brandon Lee, og har i dag en status som kultfilm.

Musikken fra filmen har spor fra blant annet The Cure, Stone Temple Pilots og Nine Inch Nails.

Lee døde under innspillingen kun uker før den var ferdig. Han ble skutt i magen med revolver med en løspatron. Det satt ett prosjektil i løpet på revolveren, og da løspatronen ble avfyrt klarte trykket å få prosjektilet ut av løpet og inn i magen til Lee.

### Anmelderne

Filmen ble godt mottatt av kritikerne, noe som gjenspeiles i at den har fått 81 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner og gav særlig mye skryt for dens visuelle stil. Leonard Maltin gav den 3 av 4 stjerner.

*Aftenposten* og *Dagbladet* gav den terningkast tre, mens *VG* og *Dagsavisen* gav den terningkast fire.

### Publikum

Filmen innbrakte $94 millioner på verdensbasis, hvorav $50,7 millioner i USA alene.

Produksjonskostnadene var på ca $15 millioner.

### Priser

Den ble tildelt en BMI Film Music Award og en MTV Movie Award (begge for musikken).

Rollebesetning
--------------

* Brandon Lee – Eric Draven "The Crow"
* Rochelle Davis – Sarah
* Ernie Hudson – Sergeant Albrecht
* Michael Wincott – Top Dollar
* Ling Bai – Myca
* Sofia Shinas – Shelly Webster
* Anna Levine – Darla (som Anna Thomson)
* David Patrick Kelly – Bird
* Angel David – Skank
* Laurence Mason – Tin Tin
* Michael Massee – Funboy
* Tony Todd – Grange
* Jon Polito – Gideon
* Bill Raymond – Mickey
* Marco Rodríguez – Torres

Referanser
----------

1. ↑  Guardian – Bradley Cooper considers swoop into Crow remake (13.4.2011) «Star of The Hangover and The A-Team said to be in talks for lead role in reimagining of 1994 cult horror film The Crow»
2. ↑  The Daily Telegraph – Nick Cave rewriting Alex Proyas' cult film The Crow and Death of A Ladies Man (29.7.2010)
3. ↑  «The Crow (1994)». *RT* **(engelsk)**. Besøkt 29. april 2019.
4. ↑  «Ebert, Roger». Arkivert fra originalen 7. oktober 2012. Besøkt 23. januar 2012.
5. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
6. ↑  «The Crow». *www.filmfront.no*. Besøkt 29. april 2019.
7. 1 2  IMDb business
8. ↑  IMDb awards

Eksterne lenker
---------------

* (en) Offisielt nettsted Rediger på Wikidata
* (en) *The Crow* på Internet Movie Database Rediger på Wikidata

* (no) *The Crow* hos Filmfront Rediger på Wikidata

* (sv) *The Crow* i Svensk Filmdatabas Rediger på Wikidata

* (da) *The Crow* i Danmark Nationale Filminstitut Rediger på Wikidata

* (en) *The Crow* på AllMovie Rediger på Wikidata

* (fr) *The Crow* på Allociné Rediger på Wikidata

* (nl) *The Crow* på MovieMeter Rediger på Wikidata

* (en) *The Crow* på American Film Institute Rediger på Wikidata

* (en) *The Crow* på Rotten Tomatoes Rediger på Wikidata

* (en) *The Crow* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |